b'\n_START_ARTICLE_\nGrad Hartberg\n_START_SECTION_\nLega\n_START_PARAGRAPH_\nGrad stoji je ob vzno\xc5\xbeju gri\xc4\x8devja Ringkogels v severozahodnem delu starega mesta Hartberg. Obdan je z deli mestnega obzidja. Na zahodu je mestni park, na jugu sta grajski park in Herrengasse.\n_START_SECTION_\nZgodovina\n_START_PARAGRAPH_\nPrvi zapis o gradu je iz leta 1147, ki so ga v 12. stoletju uporabljali za za\xc5\xa1\xc4\x8dito meje in je bil del utrdb, ki jih je na najvi\xc5\xa1ji to\xc4\x8dki dana\xc5\xa1njega Hartberga zgradila dru\xc5\xbeina Traungauer v imenu vladarja. Iz naselbine, ki je zrasla okoli gradu in v okolici, se je razvilo dana\xc5\xa1nje mesto. V kompleksu so bili pristava (meierhof), mlin in Janezova kapela._NEWLINE_Leta 1469 je poveljnik Andrej Baumkircher na pobudo ogrskega kralja Matije Korvina vdrl v Hartberg, ugrabil gospodarja Antona von Herbersteina in ga odpeljal v Schlaining na Gradi\xc5\xa1\xc4\x8danskem. Ko je leta 1487 mesto osvojil ogrski kralj Matija Korvin, je Baumkircherjev sin Wilhelm prejel mesto in grad v fevd, ki ga je obdr\xc5\xbeal vse do rimsko-nem\xc5\xa1kega kralja in pozneje cesarja Maksimilijana I. leta 1490. Hartberg je bil do leta 1529 v lasti princa, nato pa ga je cesar Ferdinand I. prodal de\xc5\xbeelnemu poglavarju Siegmundu von Dietrichsteinu. V naslednjih desetletjih je ve\xc4\x8dkrat zamenjal lastnika._NEWLINE_Ko je bil leta 1571 lastnik Johann Baptist von Paar, je bil med letoma 1576 in 1584 grad rekonstruiran v renesan\xc4\x8dnem slogu. Leta 1626 je bil vpisan v fidejkomis  dru\xc5\xbeine Paar. Po gospodarskih te\xc5\xbeavah je bil leta 1634 zase\xc5\xbeen in lastni\xc5\xa1tvo preneseno na Hansa Albrechta von Herbersteina, ki ga je nato leta 1641 predal de\xc5\xbeelnemu poglavarju Karlu (grof Saurau), dokler ga ni leta 1682 kupil Georg Adam grof Lengheimbski. Nov lastnik je nato grad raz\xc5\xa1iril in zgradil poslovno stavbo namesto pristave._NEWLINE_Po ve\xc4\x8d kot stoletju je dru\xc5\xbeina Paar leta 1756 ponovno dobila nadzor nad gradom Hartberg. Dru\xc5\xbeina, ki je v tem \xc4\x8dasu prebivala v dunajski pala\xc4\x8di, je dolo\xc4\x8dila za upravljanje poobla\xc5\xa1\xc4\x8denca. Leta 1850 je knez Karl Paar okro\xc5\xbeje gradu hotel prodati, vendar prodaja ni uspela zaradi visoke cene. \xc5\xa0ele po prodaji dunajske pala\xc4\x8de Paar leta 1937 in izgubi premo\xc5\xbeenja na \xc4\x8ce\xc5\xa1kem leta 1945 je grad v zelo slabem stanju leta 1981 odstopil mestu Hartberg. Danes je popolnoma prenovljen. Najprej ga je najela Stadtsparkasse, nato pa vzela v zakup RINGANA, ki izdeluje kozmeti\xc4\x8dne izdelke, del pa se uporablja kot izobra\xc5\xbeevalno in prireditveno sredi\xc5\xa1\xc4\x8de.\n_START_SECTION_\nArhitektura\n_START_PARAGRAPH_\nPrvi\xc4\x8d je bil grad omenjen leta 1147, \xc4\x8deprav so ga verjetno morali za\xc4\x8deti graditi kmalu po letu 1122, ko je bil tu mejni grof Leopold I. Spremljevalno kapelo so morda poru\xc5\xa1ili po 16. stoletju, zdaj je tu le \xc5\xa1e nekdanja Janezova in Magdalenina kapela. Sam grad je bil zgrajen v romanskem slogu iz klesanca. Do leta 1128 je bil ustanovljen prvi trg, danes Herrengasse.  V naslednjih stoletjih je bil grad ve\xc4\x8dkrat raz\xc5\xa1irjen s kme\xc4\x8dkimi poslopji, od katerih so nekatera \xc5\xa1e vedno ohranjena. V 16. stoletju je bil celoten grad predelan v renesan\xc4\x8dnem slogu. Stoletje kasneje je bilo zgrajeno krilo z arkadami._NEWLINE_Zadnji ostanek nekdanjega gradu palas se je ohranil z vhodnimi vrati s \xc5\xa1ilastim lokom. Severni del je iz srednjega veka. Arheolo\xc5\xa1ka izkopavanja so sledila nekdanjemu bergfridu s tlorisom 9,8 x 11 metrov. Zunanjost stopni\xc5\xa1\xc4\x8da na dvori\xc5\xa1\xc4\x8dni strani s tinom ali izzidkom (erkerjem) in dvojnim oknom v renesan\xc4\x8dnem slogu je datiran v leto 1576. _NEWLINE_V drugem nadstropju gradu so vite\xc5\xa1ka dvorana, velika slavnostna soba s kamnitim renesan\xc4\x8dnim kaminom, dvojnim grbom dru\xc5\xbeine Paar - Haim ter ostanki stenskih poslikav. Krilo, ki pove\xc5\xbee vite\xc5\xa1ko dvorano proti severu, je srednjeve\xc5\xa1ko jedro. Obnovljeno je bil konec 16. stoletja, ko je bila zgrajena zunanja stena vzhodnega krila. To je obrnjeno na dvori\xc5\xa1\xc4\x8de z dvonadstropnimi arkadami, katerih loki so zastekljeni. Leta 1958 so v prvem nadstropju odkrili baro\xc4\x8dne freske iz 17. stoletja. V vratih v park iz Herrengassa je plo\xc5\xa1\xc4\x8da z napisom: Johann Baptist von Paar in njegova \xc5\xbeena Afra, rojena Haim, z letnicama 1584 in 1598. Izvira iz grajske kapele.\n_START_SECTION_\nDana\xc5\xa1nja uporaba\n_START_PARAGRAPH_\nGrajski kompleks danes uporablja izdelovalec kozmetike, ki ima v njem sede\xc5\xbe uprave. Izjema so gostinske dejavnosti v nekdanjih hlevih in vite\xc5\xa1ka dvorana, ki je \xc5\xa1e vedno na voljo za javne prireditve.'